เปิดนาทีระทึก ดินโคลนถล่ม จีนอ่วม น้ำท่วมใหญ่ ดับเกือบครึ่งร้อย (คลิป)
จีนเดือดร้อนแสนสาหัส น้ำท่วมในหลายมณฑลทางภาคใต้ รวมทั้งกวางตุ้ง ฝูเจี้ยน ดับสลดน้อย 49 ราย 4.5 ล้านคนได้รับผลกระทบ เผยคลิปนาทีดินโคลนถล่มลงมากลืนทั้งคนทั้งรถกว่าสิบคันที่จอดอยู่ริมถนน,เมื่อ 14 มิ.ย.62 สำนักข่าวซินหัว ในจีนและเว็บไซต์ ,เดลี่เมล, รายงานความคืบหน้าสถานการณ์อุทกภัยครั้งใหญ่ ใน 8 มณฑลทางภาคใต้ของจีน รวมทั้งกวางตุ้ง ฝูเจี้ยน กวางสี เนื่องจากเกิดฝนตกหนักมาตั้งแต่ต้นเดือน มิ.ย. ที่ผ่านมาว่าเป็นเหตุให้มีผู้เสียชีวิตแล้วอย่างน้อย 49 ราย ประชาชนได้รับผลกระทบราว 4.5 ล้านคน ขณะที่บ้านเรือนนับ 7,000 หลังพังเสียหาย และมีประชาชนนับ 300,000 คนต้องอพยพออกจากบ้านเรือนที่ถูกน้ำท่วม ซึ่งพื้นที่บางแห่งน้ำท่วมสูงถึง 2 เมตร,ด้านสำนักข่าว Peoples Daily ได้เผยแพร่คลิปนาทีสุดระทึกทางทวิตเตอร์ แสดงให้เห็นเหตุการณ์ขณะเกิดดินโคลนถล่มโดยที่ประชาชนไม่ทันได้ระวัง เมื่อมีดินโคลนปริมาณมหาศาลไหลมาอย่างรวดเร็ว ถมทับถนนสายหนึ่งในเมืองหล่องหยัน มณฑลฝูเจี้ยน ซึ่งขณะนั้น มีผู้หญิงคนหนึ่งกำลังเดินถือร่มฝ่าสายฝน อีกทั้งยังมีรถยนต์และรถจักรยานยนต์หลายสิบคันจอดอยู่สองฟากฝั่งของถนน โดยหารู้ไม่ว่าจะเกิดเหตุดินโคลนถล่มลงมาจากภูเขา จากการที่มีฝนตกหนักต่อเนื่องมาหลายวัน,ขณะที่ยังมีคลิปอีกหลายคลิป ที่แสดงให้เห็นถึงสถานการณ์น้ำท่วมในหลายมณฑลทางภาคใต้ของจีนว่ารุนแรงมาก โดยมีคลิปหนึ่ง ทีมกู้ภัยได้พยายามช่วยอพยพประชาชนออกจากพื้นที่ที่ถูกน้ำท่วม และกระแสน้ำไหลแรงมากในเมืองฮีหยวน มณฑลกวางตุ้ง ขณะที่อุทกภัยครั้งใหญ่ที่เกิดในมณฑลกวางตุ้ง สร้างความเสียหายอย่างหนัก รถยนต์ สะพาน และบ้านเรือนจำนวนมากถูกน้ำท่วม
จีนเดือดร้อนแสนสาหัส น้ำท่วมในหลายมณฑลทางภาคใต้ รวมทั้งกวางตุ้ง ฝูเจี้ยน ดับสลดน้อย 49 ราย 4.5 ล้านคนได้รับผลกระทบ เผยคลิปนาทีดินโคลนถล่มลงมากลืนรถกว่าสิบคันที่จอดอยู่ริมถนน
น้ำท่วมจีน,น้ำท่วม,กวางตุ้ง,ฝูเจี้ยน,ดินโคลนถล่ม